CELEX: 62007CB0456
Language: el
Date: 2008-05-21 00:00:00
Title: Υπόθεση C-456/07: Διάταξη του Δικαστηρίου (έβδομο τμήμα) της 21ης Μαΐου 2008 [αίτηση του Najvyšší súd Slovenskej republiky (Σλοβακική Δημοκρατία) για την έκδοση προδικαστικής αποφάσεως] — Karol Mihal κατά Daňový úrad Košice V (Άρθρο 104, παράγραφος 3, πρώτο εδάφιο, του Κανονισμού Διαδικασίας — Έκτη οδηγία ΦΠΑ — Υποκείμενοι στον φόρο — Άρθρο 4, παράγραφος 5, πρώτο εδάφιο — Οργανισμοί δημοσίου δικαίου — Δικαστικοί επιμελητές — Φυσικά ή νομικά πρόσωπα)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/17
            
         Διάταξη του Δικαστηρίου (έβδομο τμήμα) της 21ης Μαΐου 2008 [αίτηση του Najvyšší súd Slovenskej republiky (Σλοβακική Δημοκρατία) για την έκδοση προδικαστικής αποφάσεως] — Karol Mihal κατά Daňový úrad Košice V
   (Υπόθεση C-456/07) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Έκτη οδηγία ΦΠΑ - Υποκείμενοι στον φόρο - Άρθρο 4, παράγραφος 5, πρώτο εδάφιο - Οργανισμοί δημοσίου δικαίου - Δικαστικοί επιμελητές - Φυσικά ή νομικά πρόσωπα)
   (2008/C 209/24)
   Γλώσσα διαδικασίας: η σλοβακική
   Αιτούν δικαστήριο
   Najvyšší súd Slovenskej republiky
   Διάδικοι στην υπόθεση της κύριας δίκης
   Karol Mihal
   κατά
   Daňový úrad Košice V
   Αντικείμενο
   Αίτηση για την έκδοση προδικαστικής αποφάσεως — Najvyšší súd Slovenskej republiky — Ερμηνεία του άρθρου 4, παράγραφος 5, πρώτο εδάφιο, της οδηγίας 77/388/ΕΟΚ: έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Δεν υπόκειται στον φόρο οργανισμός δημοσίου δικαίου για δραστηριότητες ή πράξεις του ως δημοσίας αρχής — Υπόκεινται στον φόρο οι δικαστικοί επιμελητές όταν ενεργούν ως δημόσιοι λειτουργοί — Άμεσο αποτέλεσμα
   Διατακτικό
   Το Δικαστήριο αποφαίνεται:
   Δραστηριότητα όπως αυτή του δικαστικού επιμελητή, ασκούμενη από ιδιώτη, δεν απαλλάσσεται από τον φόρο προστιθεμένης αξίας για τον λόγο και μόνον ότι συνίσταται στην εκτέλεση πράξεων μετεχουσών της ασκήσεως δημοσίας εξουσίας. Ακόμα και αν υποτεθεί ότι, κατά την άσκηση των καθηκόντων του, εκτελεί τέτοιες πράξεις, ο δικαστικός επιμελητής, σύμφωνα με νομοθεσία όπως η επίδικη στην κύρια δίκη, ασκεί τη δραστηριότητα του όχι υπό την ιδιότητα του οργανισμού δημοσίου δικαίου, καθόσον δεν είναι ενταγμένος στην οργάνωση της δημοσίας διοικήσεως, αλλά ως ανεξάρτητη οικονομική δραστηριότητα, ασκούμενη στο πλαίσιο ελεύθερου επαγγέλματος, και, ως εκ τούτου, δεν μπορεί να τύχει της απαλλαγής που προβλέπει το άρθρο 4, παράγραφος 5, πρώτο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση.
   
      (1)  ΕΕ C 315 της 22.12.2007.